[{"text_idx": "#000002", "text": "Enneko\u0303ike on Black Clover tuntud animatsiooni ja manga kujul, kus maagiat ta\u0308is maailmas mitmed vo\u0303lurihakatised u\u0308ksteisega pidevalt mo\u0303o\u0303tu vo\u0303tavad ning erinevate organisatsioonide (loe gildide) liikmetena erinevaid missioone ta\u0308idavad. Kogu narratiiv paistab ringlevat kahe rivaalitseva noormehe u\u0308mber, kes kumbki soovib saada suureks vo\u0303lurikuningaks. Loomulikult on u\u0308ks neist su\u0308ndinud ennena\u0308gematute vo\u0303imete ja maagilise sa\u0308raga, samas teine oleks nagu ilma vo\u0303imeteta. Antud frantsiisi fa\u0308nnidel on nu\u0308u\u0308d hea vo\u0303imalus vo\u0303idutants lahti lu\u0308u\u0308a, sest Bandai Namco on va\u0308rskelt maha saanud ka samanimelise videoma\u0308nguga. Kui ha\u0308sti saab aga u\u0308ks esmapilgul tummine animatsioon hakkama videoma\u0308ngu maailmas, on juba omaette ku\u0308simus."}, {"text_idx": "#000003", "text": "\u201cBlack Clover: Quartet knights\u201d on missioonipo\u0303hine va\u0308hese narratiiviga, pigem mitmikma\u0308ngule suunatud vo\u0303itlusma\u0308ngulaadne u\u0308llitis, ja\u0308a\u0308des kuhugi kolmandas isikus tulistamisma\u0308ngude ning moba piirimaile. Suures pildis on tegemist 4 vs 4 vo\u0303itlusma\u0308nguga. U\u0308ksikma\u0308ng kestab umbes kaks tundi ning annab ma\u0308ngijale hea u\u0308levaate lahingu po\u0303hireeglitest, toimides kui vaheklippidega keskmisest pikem o\u0303petus. Narratiiv on rohkem kui auklik ning ei seleta uutele inimestele va\u0308ga midagi, ma\u0308ngus toimuvast saab ku\u0308ll aru, kuid karakterid ning nendevahelised eelnevad seosed kipuvad ja\u0308a\u0308ma tundmatuks. Seega narratiivihuvilisel(niipalju kui seda kahe tunni sisse lahingute ko\u0303rvalt ja\u0308a\u0308b) on soovituslik tutvuda animatsiooni vo\u0303i koomiksiga."}, {"text_idx": "#000004", "text": "U\u0308ksikma\u0308ngus valitakse karakter automaatselt juba a\u0308ra, peale mingi missiooni lo\u0303petamist vo\u0303ib olla vo\u0303imalik seda ka mo\u0303ne teise karakteriga proovida. Enamasti saadavad missioone ka tagasihoidlikud vaheklipid ja dialoogid. U\u0308le vo\u0303rgu mitmikma\u0308ngus on ta\u0308iesti vaba karakterite valik. Ko\u0303ik ma\u0308ngusisesed tegelased on jaotatud nelja kategooriasse: ravijad, la\u0308hedalt ru\u0308ndajad, kaugelt ru\u0308ndajad ning tugi(support). Ko\u0303ik on sellisel kujul juba karakteri valimise ajaks a\u0308ra jaotatud, et oleks oluliselt lihtsam orienteeruda. Pean kindlasti a\u0308ra mainima, et ko\u0303ik tegelased, ta\u0308nu oma erilistele rollidele ja oskustele, to\u0303esti ma\u0308ngivad va\u0308lja erinevalt ning tuleb lihtsalt leida see enda jaoks o\u0303ige, isegi ravijad vo\u0303ivad korralikult ru\u0308nnata."}, {"text_idx": "#000005", "text": "Lahingud leiavad aset kolmemo\u0303o\u0303tmelistel areenidel, kus on enamasti parajalt ruumi, lagendikke, seinu, abivahendeid ja erinevatel ko\u0303rgustel platvorme, et oma neljaliikmelise meeskonnaga erinevaid strateegiaid arendada. Koosto\u0308o\u0308 peab paigas olema ning karakterit tundma. Ma\u0308ngija saab vabalt ringi joosta ning hu\u0308pata ja ru\u0308nnata, kaasa aitab ekraani keskel olev sihik, mis vo\u0303ib mo\u0303nikord isegi vaenlase peale lukustuda, otseselt sellist nuppu ei eksisteeri, silmside katkemisel kaob lukustus sihtma\u0308rgi u\u0308mbert. Kaamera ei keera end automaatselt ning ma\u0308ngija on sunnitud seda ise tegema, pingelistes olukordades keset suuremat lahingumo\u0308llu ja keeristormide animatsioone on paigal seisev kaamera pigem takistuseks. Ko\u0303ik karakterid saavad hu\u0308pata ning R2 teeb ko\u0303ige tavalisemat ru\u0308nnakut, u\u0308hel mo\u0303o\u0303galo\u0308o\u0308k, teisel silmalaser. Paljudel juhtudel on ru\u0308nnakud seotud laskemoonaga, mis aja jooksul taastub. U\u0308leja\u0308a\u0308nud oskuste puhul tuleb sisse erinevus, mo\u0303ni telepordib, teine lendab, kolmas saab esile manada draakoni vo\u0303i luua tiimikaaslastest kloone. O\u0303nneks on vo\u0303imalik igal ajal oma karakteri oskusi na\u0308ha ning ta\u0308psemalt nende kohta lugeda."}, {"text_idx": "#000006", "text": "Lahingute liike on erinevaid. po\u0303hiline mitmikma\u0308ngu liik on u\u0308he kindla ala enda valduses hoidmine. Mo\u0303lemal meeskonnal on oma meeter, mis alas oldud aja jooksul ta\u0308itub, vo\u0303idab see, kelle oma esimesena ta\u0308itub. Loomulikult ei toimu midagi, kui mo\u0303lema tiimi esindajad vastavas alas on. Lisaks on ka liikuva ala sees pu\u0308simine ja vastaselt teatud objekti varastamine, seega ko\u0303ik vo\u0303itlused ei ole pa\u0308ris u\u0308hesugused. U\u0308ksikma\u0308ngijana on enamasti vaja maha vo\u0303tta ko\u0303ik vastased, kuid tutvutakse ka ko\u0303igi teiste variantidega. Mitmikma\u0308ngu lahingu liik valitakse juhuslikult."}, {"text_idx": "#000007", "text": "Ta\u0308iesti olemas on Training Mode, kus ma\u0308ngija saab ja\u0308rgi proovida ko\u0303iki olemasolevaid karaktereid, vo\u0303i harjutada midagi kindlat, kui peaks mo\u0303ni mo\u0303te tekkima. Tavalise vaba keksimise ko\u0303rval on ka mock battle vo\u0303imalus olemas. igale karakterile on ka ette na\u0308htud kolm variatsiooni, loitsud ja oskused ja\u0308a\u0308vad ku\u0308ll samaks aga attribuudid nagu laskemoona kogus, kiirus, jo\u0303ud vo\u0303i cooldown vo\u0303ivad muutuda. tegemist on hea vo\u0303imalusega karakterit oma a\u0308rana\u0308gemise ja\u0308rgi u\u0308mber kujundada. Ma\u0308ngusisese rahaga on ka vo\u0303imalik erinevaid lisasid oma lemmiktegelaste ku\u0308lge pookida, igal variatsioonil on selleks neli tu\u0308hja kohta. Lisade all kipub olema elude suurendamine, mo\u0303ne kindla ru\u0308nnaku cooldowni va\u0308hendamine vo\u0303i jo\u0303u suurendamine. Muuta saab ka tegelaste va\u0308rvipaletti."}, {"text_idx": "#000008", "text": "Va\u0308limuselt tundub \u201cBlack Clover: Quartet Knights\u201d u\u0308sna viisakas, ei midagi erakordset, kuid ta\u0308itsa normaalne. Vaheklipid on lu\u0308hikesed ja korralikud, na\u0308evad va\u0308lja nagu anime, pole u\u0308ritatud va\u0308ljaspool lahinguid u\u0308htegi kolmemo\u0303o\u0303tmelist olukorda luua. Ku\u0308ll aga nuriseksin ma dialoogide osas. Kaheko\u0303ned koosnevad liikumatust pildist, kus aeg-ajalt tekib mo\u0303ne ra\u0308a\u0308kiva karakteri na\u0308gu liikumatule taustale. Karakterite suud ja silmad ei liigu ning seal paistab ka va\u0308limus olevat oluliselt kehvem, kohati ja\u0308a\u0308b tunne nagu mo\u0303ni laps oleks kopeerimispaberiga dialoogidele pilte joonistanud. Ilmselt oli see suurfirmale u\u0308ks kokkuhoiu kohti."}, {"text_idx": "#000009", "text": "Isiklikult ma Black Cloveri videoma\u0308nguga va\u0308ga rahule ei ja\u0308a\u0308nud, kuna ma eelnevalt selle frantsiisiga kokku puutunud ei olnud, siis kogu olustik on mulle endiselt tundmatu. Kohe kindlasti ei pane see aukliku sisu ja piinlike dialoogidega ma\u0308ng mind multikat vaatama. Kuna \u201cBlack Clover: Quartet Knights\u201d on pigem mo\u0303eldud kui meeskonnapo\u0303hine vo\u0303itlusma\u0308ng, siis saan ka aru, mitte keegi ei osta seda(loodetavasti) selleks, et u\u0308ksi kahetunnist narratiivi nautida, ro\u0303hk on u\u0308le vo\u0303rgu mitmikma\u0308ngul. Vo\u0303itlused saavad ku\u0308ll kiiresti la\u0308bi, kuid sama kiiresti muutub asi ka igavaks. Va\u0308hemalt minu jaoks oli vastaste sihtimine, nende eest po\u0303genemine ja samaaegne kaamera keeramine rohkem kui ebamugav. Ko\u0303ige rohkem ha\u0308iris mind aga liikumine, nimelt puudub kiiremini so\u0308o\u0308stmise vo\u0303imalus vo\u0303i normaalne vo\u0303ime vastase ru\u0308nnakute eest ko\u0303rvale po\u0303igata, kukerpalle saab ku\u0308ll teha kuid see on ja\u0308llegi omakorda kohmakas. Seda tu\u0308u\u0308pi ma\u0308ngu puhul oleks sujuv liikumine va\u0308ga ta\u0308htsal kohal. Kindlasti on karaktereid, kes liiguvad veidi rohkem kui teised, kuid ka nende puhul on asi veidi puine."}, {"text_idx": "#000010", "text": "Ka vo\u0303itluste vaheline ajakulu ei aita kaasa, ko\u0303ik meeskonnakaaslased jooksevad peale lahingut laiali ning peab otsima uue tiimi. Vaatamata pikaajalisele promole, mida Black Clover arendamisfaasis sai, tekib tunne, et tootja on lasknud asju laiskusest ka\u0308est minna vo\u0303i kaotanud antud projekti suhtes huvi. Mo\u0303te antud ma\u0308ngu taga pole halb, kuid teostus vo\u0303iks olla natuke parem, midagi va\u0308hem ebamugavat. Sarnaselt mo\u0303nele varasemale animatsioonil po\u0303hinevale videoma\u0308ngule, tekitab ka \u201cBlack Clover: Quartet Knights\u201d pettumuse, oleks vo\u0303inud olla midagi rohkemat. \u201cLeague of Legends\u201d stiilis lahinguviis aitaks kindlasti u\u0308ldmuljet tugevdada ning ka frantsiisiva\u0308liseid ma\u0308ngureid kaasata."}, {"text_idx": "#000011", "text": "+ Ko\u0303ik karakterid toimivad erinevalt.\n+ Erinevad mitmikma\u0308ngu viisid(baasi kaitsmine, aarde otsimine)\n+ Vo\u0303imalus muuta karakterite vo\u0303imeid oma a\u0308rana\u0308gemise ja\u0308rgi."}, {"text_idx": "#000013", "text": "See \"Oppai\" sa\u0308rgiga tu\u0308u\u0308p, kes kaklusma\u0308ngude turniiridel oma saamatusega silma paistab. Po\u0303hihuviks on ku\u0308ll taktikalised rollima\u0308ngud, kuid alati valmis ka Tekkenis molli saama"}, {"text_idx": "#000014", "text": "You may like these posts"}]